stanford-oval/wikipedia huggingface dataset:
איגה שוויונטק
ביוגרפיה > 2022 > גראנד סלאם שלישי

באליפות ארצות הברית היא זכתה לראשונה בטורניר זה לאחר ניצחון במשחה הגמר את אונס ג'אבור (מדורגת 5 בטורניר) בשתי מערכות (2-6, 6-7 5-7).
ביוגרפיה > 2023

גראנד סלאם רביעי
שוויונטק זכתה באליפות צרפת הפתוחה בפעם השלישית שלה לאחר ניצחון במשחק הגמר בשלוש מערכות על קרולינה מוצא׳ובה (6-2, 5-7, 6-4).
ביוגרפיה > 2024

גראנד סלאם חמישי
שוויונטק זכתה באליפות צרפת הפתוחה בפעם הרביעית (והשלישית ברציפות) שלה לאחר ניצחון במשחק הגמר על ג'זמין פאוליני (דורגה 12 בטורניר) בשתי מערכות (2-6, 1-6).
הערות שוליים

↑  Buenos Aires 2018 - Tennis - Women’s Doubles, International Olympic Committee, ‏2018-10-24 (באנגלית)
| --- | --- |
בקרת זהויות :  PLWABN: 9810631792605606  GND: 1219429236  LNB: 000345214  VIAF: 62147266876035482344   WorldCat (עם VIAF): 62147266876035482344
ג'ואו ציו

| --- | --- |

צווי ב-2024
 לידה:  14 ביוני 1999 (בת 25) מחוז מזרח, טאינאן, טאיוואן
 שם לידה:  צ'וֹאוּ צְווי
 שם במה:  Tzuyu
 מוקד פעילות:  טאיוואן 
 תקופת הפעילות:  מ-2015
 מקום לימודים:  התיכון לאמנויות האנלין, Seoul Overseas Chinese High School 
 עיסוק:  זמרת • רקדנית
 סוגה:  קיי-פופ • ג'יי-פופ
 שפה מועדפת:  מנדרינית טיינואנית תקנית, יפנית, קוריאנית, אנגלית 
 כלי נגינה:  קול
 חברת תקליטים:  JYP, וורנר מיוזיק גרופ, ריפבליק רקורדס
 פרופיל ב-IMDb
 
ג'וֹאוּ צְיוּ או בפשטות צְיוּ (בסינית: 周子瑜; פין-יין: Zhōu Zǐyú; בקוריאנית: 저우쯔위; נולדה ב-14 ביוני 1999) היא זמרת ורקדנית טאיוואנית. היא החברה הצעירה ביותר (Maknae) של להקת הבנות הדרום קוריאנית טווייס, תחת החברה JYP אנטרטיינמנט. ציו היא חברת הלהקה היחידה מטאיוואן.
ילדותה

Tzuyu נולדה במחוז מזרח של טאינן, טייוואן ב -14 ביוני 1999 להורים יזמים עצמאיים.  היא החלה לרקוד מגיל צעיר והתאמנה באקדמיה לריקוד.
קריירה > קדם הבכורה

בשנת 2012 התגלתה ציו על ידי ציידי כישרונות בבית המלאכה לאמנויות הבמה MUSE בטאינן, ועברה לדרום קוריאה בנובמבר של אותה השנה כדי להתחיל את הכשרתה.  בשנת 2016 עברה ציו בחינה בבית ספר תיכון עירוני בטאינן כדי לאשר ולהצהיר את השכלתה בחטיבת הביניים. היא למדה בבית הספר התיכון רב אמנויות הנלים בדרום קוריאה וסיימה את לימודיה בפברואר 2019.      בשנת 2015 ציו השתתפה בתוכנית הריאליטי הדרום קוריאנית Sixteen, בהנחיית והפקת JYP בשיתוף עם MNet.  לבסוף, ציו, כחלק מתשע משתתפות מנצחות, המשיכה עמן להקים את להקת הבנות טווייס. שלא כמו שאר הזוכות בתוכנית, ציו במקור לא נכללה בהרכב הסופי של הזוכות, אלא הייתה "חביבת הקהל" ונבחרה על סמך הצבעה של הקהל.
קריירה > קריירה עם טווייס

באוקטובר 2015 התפרסמה לראשונה כחברה בטווייס עם המיני-אלבום הראשון שלהן, The Story Begins. הסינגל הראשי "Like Ooh-Ahh" היה שיר ה-K-pop הבכורה הראשון שהגיע למאה מיליון צפיות ביוטיוב. מאז הופעת הבכורה שלה היא הופיעה בפרסומות ועבדה כפרזנטורית עבור מספר תוכניות מוזיקה בטלוויזיה. ב-6 בספטמבר 2024 יצא אלבום הסולו ראשון שלה, "abouTZU".
קריירה > הַכָּרָה

על פי סקר המוזיקה השנתי של גאלופ קוריאה הייתה ציו לאמנית השלישית הכי הפופולרית בקרב דרום קוריאנים בשנת 2016. היא דורגה במקום התשיעי בסקר 2017 והשנים עשר בשנת 2018. בשנת 2019 דורגה ציו כאמנית הקיי-פופ השנייה הכי פופולרית בסקר שנערך על חיילים שעושים שירות צבאי חובה בדרום קוריאה. ציו קיבלה סיקור חיובי ביופייה הטבעי.   בשנת 2019 דורגה ציו כבעלת הפנים היפות בעולם על ידי TC Candler, קבוצה שניהלה דירוג כזה מאז 1990.
תקרית הדגל הטאיוואני

בנובמבר 2015 הופיעה ציו עם טווייס בתוכנית הקוריאנית "הטלוויזיה הקטנה שלי". היא הציגה את עצמה כטאיוונית והחזיקה את דגל הרפובליקה של סין (טייוואן) לצד זה של דרום קוריאה. דגל יפן הוצג גם הוא, המייצג את הלאום של שלוש החברות האחרות בקבוצת הנערות, מומו, סאנה ומינה.
גולשים רבים מהרפובליקה העממית של סין הגיבו בכעס להתנהגות של ציו, והאשימו אותה בכך שהיא "מרוויחה כסף מהקהל הסיני בזמן שהיא מחזיקה בדעות פרו-טאיוואניות". לאחר זמן קצר, Twice נאסרו להופיע בטלוויזיה הסינית וציו הפסיקה את עבודתה עם חברת התקשורת הסינית וואווי. בזמן זה, JYP Entertainment השעו את כל פעילויותיה של ציו בסין.
ב-15 בינואר 2016, יום לפני הבחירות הכלליות בטייוואן, מייסד JYP אנטרטיינמנט פארק ג'ין-יאנג התנצל בפני התקשורת הסינית באמצעות חשבון הוויבו שלו. באותו הזמן, הסוכנות פרסמה גם סרטון בו נראית ציו קוראת התנצלות, בה נאמר בחלקה:
יש רק סין אחת, שני הצדדים של המיצר הם אחד, ותמיד הרגשתי גאה להיות סינית. אני מתנצלת מאוד בפני החברה שלי וחברים באינטרנט משני צידי המיצר על הפגיעה שגרמתי, ואני גם מרגישה אשמה מאוד.
ביבליוגרפיה > ספרי תמונות

Yes, I am Tzuyu (28 באפריל 2020 JYP Entertainment )
דיסקוגרפיה

| שנה | שם השיר | שם האלבום | אמן | בשיתוף עם | סימוכין |
| --- | --- | --- | --- | --- | --- |
| 2019 | "21:29" | Feel Special | טווייס | נכתב על ידי כל חברות הלהקה |  |
פילמוגרפיה > תוכניות טלוויזיה

| שנה | שם התוכנית | תפקיד | רשת טלוויזיה | תיאור |
| --- | --- | --- | --- | --- |
| 2015 | Sixteen | מתחרה | Mnet | מופע הישרדות שנועד לבחור את חברות הלהקה טווייס |
פריפלוס

פֶּרִיפְּלוּס (ביוונית: περίπλους - "שיט מסביב") הוא יומן או מדריך מסע ימי, שערכו קברניטים מהעת העתיקה, אשר שנועד להדריך ספנים אחרים בתוואי הדרך. זאת לעומת מדריך מסע יבשתי, שנקרא בלטינית "איטינראריום" (אנ') וכלל רשימות יישובים ותחנות דרך.
בעת העתיקה לא היו מפות ימיות או מפות שהיה אפשר לנווט בעזרתן, ולכן קברניטים היו נוהגים לתעד את המראות שראו במהלך מסעם, כולל נקודות ראויות לעגינה. התיאור כלל נקודות ציון בולטות שיכולות לעזור בניווט, וכן תיאור של זרמים חזקים.
המסמך הקדום ביותר שניתן לסווגו כפריפלוס הוא מגילת ון אמון, אם כי חלק מדריך המסע הימי שבו מצומצם. המקור המתועד הידוע הראשון של פריפלוס מלא הוא "תיאור הקפת הארץ" של הקטאיוס ממילטוס, המצוטט אצל הרודוטוס ואצל סטפנוס מביזנטיון. דוגמאות לספרי הדרכה נוספים הם הפריפלוס של חנון הספן, הפריפלוס של פסאודו-סקילקס, "אודות האוקיינוס" של פיתאס, "אודות הנמלים" של טימוסתנס, וכן פריפלוס בתוך ההמנון ההומרי לאפולו, שם מתארים הספנים הכרתיים שמוצאם מקנוסוס מה ראו בהפלגתם.
מדריכים דומים היו גם אצל ספנים פרסים, שם נקרא המדריך رهنامه (Rahnāmag או Rahnāmeh).
חלב צרוב

| --- | --- |
 
 מאכלים
 סוג:  מוצרי חלב, processed liquid milk 
 
חלב צרוב (באנגלית: Scalded milk) הוא חלב מחלבה שחומם ל-83 מעלות צלזיוס. בטמפרטורה זו, החיידקים נהרגים, האנזימים בחלב מושמדים ורבים מהחלבונים עוברים דנטורציה. מכיוון שרוב החלב הנמכר כיום מפוסטר, מה שמשיג פחות או יותר את שתי המטרות הראשונות, החלב נצרב בדרך כלל כדי להעלות את הטמפרטורה שלו, או כדי לשנות את המרקם או למען אינטראקציות בישול אחרות עקב דנטורציה של החלבונים.
במהלך הצריבה, ניתן להשתמש ב"שומר חלב" (כלי בישול) כדי למנוע הן הרתחה והן חריכה (שריפה) של החלב.
שימושים > רוטב בשמל

חלב צרוב נדרש במתכונים המקוריים של רוטב בשמל, מכיוון שהוספת נוזלים חמים, כולל חלב, לרביכה נחשבה פחות טובה ליצירת רוטב ללא גושים או למניעת טעם של קמח גולמי.
שימושים > לחם

חלב צרוב ומקורר משמש בלחם ובבצקי שמרים אחרים, כיוון שפסטור אינו הורג את כל החיידקים, וגם שמרי הבר שעשויים להימצא, גם הם יכולים לשנות את המרקם ואת הטעם. מתכונים ישנים מספיק שמתבססים על חלב בחליבה ידנית, שמקורר לאט ולא מפוסטר, מציינים חלב צרוב בהרבה מתכונים למטרת האפייה, וספרי בישול מודרניים נוטים לשמור על המסורת. בנוסף, חלב צרוב משפר את התפיחה עקב עיכוב תפיחת הלחם על ידי חלבוני חלב מסוימים שאינם מנוטרלים.
שימושים > יוגורט

חלב צרוב משמש ביוגורט כדי לגרום לדנטרציה שלחלבונים, וכדי לוודא שכל האורגניזמים שעלולים להתחרות על החיידקים של תרבית היוגורט נהרגים. בהכנת יוגורט מסורתית, כפי שנעשה במזרח הים התיכון ובמזרח הקרוב, החלב מחומם לעיתים קרובות במחבתות שטוחות עד שמצטמצם לכמחצית. לא משנה מה תהיה ההשפעה של הצריבה על חלבון החלב, כדי שהריכוז הזה יפחית את הפרדת מי גבינה. תהליכים מסחריים מודרניים משתמשים בחלב מיובש או מרוכז או במסטיקים צמחיים ובג'לטינים כגון פקטין, קרגינן או אגר ("ג'לטין צמחי") על נמת למנוע הפרדת מי הגבינה ביוגורט (כדי שלא תיווצר גבינה).
שימושים > שימושים אחרים

קפה עם חלב וחלב אפוי משתמשים בחלב צרוב, ריאז'נקה משתמשת בחלב אפוי.
חלב צרוב ומקורר משמש במתכונים רבים לסופגניות מוגבהות, כנראה מאותה סיבה שהוא כל כך מצוין במתכוני לחם.
עם זאת, ציור בקפה לא משתמש בחלב צרוב, מכיוון שצריבה הורסת את מרקם המיקרו-קצף; חלב לציור בקפה מחומם עד מתחת לנקודת הצריבה.
לקריאה נוספת

חלב אפוי
חלב מרוכז
חלב אייזבוק
חלב מאודה
אבקת חלב
שמנת עשירה
חלב חם
הערות שוליים

↑  Rombauer, Irma and Marion Rombauer Becker. The Joy of Cooking. New York: Signet, 1973. מסת"ב 0-451-07166-2
↑  "Here's Why Some Baking Recipes Ask You to Scald Milk — and How to Actually Do It". Food Network (באנגלית). נבדק ב-2023-06-22.
↑  "Pasteurization". vdh.virginia.gov (באנגלית אמריקאית). נבדק ב-2023-06-22.
↑  "How do you make scorched milk?". News Share (באנגלית אמריקאית). 2022-05-30. נבדק ב-2023-06-22.
↑  "Mother Sauces : Béchamel Sauce". Food Above Gold (באנגלית אמריקאית). 2016-03-31. נבדק ב-2023-06-22.
↑  Corriher, Shirley. CookWise: The Hows & Whys of Successful Cooking, The Secrets of Cooking Revealed. New York: William Morrow Cookbooks, 1997. מסת"ב 978-0-688-10229-6
↑  "Technique of the Week: Scalding". welike2cook.com (באנגלית). נבדק ב-2023-06-22.
↑  "What is Cafe au Lait? How Do You Make it?". One Great Coffee (באנגלית). 2022-03-23. נבדק ב-2023-06-22.
↑  "What Is Baked Milk? (with pictures)". Delighted Cooking (באנגלית אמריקאית). 2023-06-10. נבדק ב-2023-06-22.
↑  "Which Type Of Milk Is Not Suitable For Latte Art - Cappuccino Oracle". cappuccinooracle.com (באנגלית אמריקאית). 2023-06-15. נבדק ב-2023-06-22.
אנדרדיט

| --- | --- |
אנדרדיט (מלניט)
אנדרדיט (מלניט)
 תכונות המינרל
 הרכב כימי:  Ca3Fe+32(SiO4)3
 מערך קריסטלוגרפי:  קובייתי
 צורת הגביש:  צורת גבישים אֵיאוֹהֶדרָליים (מפותחים היטב) היא של רומבודודקהדרון וגודלם מגיע עד 5 ס"מ, אבל גם צורת הטרפזוהדרון (פאון בעל 24 פאות) נפוצה. קיימות גם צורות גרגריות וקומפקטיות.
 צבע:  צהוב, חום, ירוק, שחור, לעיתים רחוקות חסר צבע
 ברק:  זגוגי, דמוי יהלום, דמוי שרף או עמום
 שקיפות:  הגבישים שקופים עד שקופים למחצה
 פצילות:  אין
 שבירה:  דמוית קונכייה עד בלתי שווה
 קשיות:  7.5-6.5 בסולם מוס
 משקל סגולי:  3.9-3.8
 שרטוט:  לבן
 מינרלים נלווים:  אלביט, קלציט, דיופסיד, ביוטיט, הדנברגיט, טרמוליט, וזוביאניט, כלוריט
 סוגים
 דמנטואיד מלניט טופזוליט:  שקוף, ירוק כהה עד בהיר עד צהוב ירוק שחור אטום צהוב שקוף עד שקוף למחצה לעיתים מופיעה תופעת עין החתול
אנדרדיט (Andradite) הוא מינרל נזוסיליקטי השייך לקבוצת הגארנט.
תכונות

נוסחת המבנה הכימי של אנדרדיט היא Ca3Fe+32(SiO4)3.
אנדרדיט כולל שלושה סוגי משנה:
מלניט – מינרל אטום שצבעו שחור, בדרך כלל לא נעשה בו שימוש כאבן חן.
דמנטואיד – מינרל שקוף בעל גוון ירוק עשיר, אבן חן יקרה ונדירה.
טופזוליט – צבעו צהוב-לימון עד ירוק-צהוב, לעיתים מצוי באיכות המאפשרת ללטש אותו לאבן חן מרובת פאות.
קיים גם אנדרדיט נדיר חסר צבע.
הוא מופיע בטבע בגבישים מפותחים היטב שצורתם רומבודודקהדרון (פאון בעל 12 פאות) או טרפזוהדרון (פאון בעל 24 פאות).
האנדרדיט משתתף בשתי שורות איזומורפיות (מצב בו אטום אחד או יותר במבנה המינרל יכול להיות מוחלף על ידי אטום אחר מבלי שיחול שינוי במבנה המינרל). האחת, עם המינרל שורלומיט (Ca3(Ti4+,Fe3+)2[(Si,Ti)O4]3), והשנייה עם המינרל גרוסולר (Ca3Al2(SiO4)3). האנדרדיט, הגרוסולר והאוברוביט ידועים באופן קיבוצי כקבוצת האוגראנדיט (אוברוביט, גרוסולר, אנדרדיט), כשאלומיניום וכרום מחליפים את הברזל במבנה האנדרדיט.
אופטית המינרל הוא איזוטרופי. מקדם השבירה הממוצע של האנדרדיט הוא 1.89. צבעיו הנפוץ של האנדרדיט הם ירוק, צהוב ושחור.
האנדרדיט נתגלה ב-1868 ליד דרמן שבנורווגיה וקרוי על שמו של המינרלוג, המשורר והמדינאי הברזילאי ז'וזה בוניפאסיו דה אנדרדה אי סילבה (José Bonifácio de Andrade e Silva)‏ (1838-1763). דה אנדרדה, שערך בשלהי המאה ה-18 כמה מסעות מחקר גאולוגיים באירופה, וגילה בשוודיה את המינרלים פטאליט וספודומן, תיאר לראשונה את אחד מסוגי האנדרדיט.
שימושים

השימוש המסחרי הנפוץ ביותר הוא כאבן חן. לאנדרדיט יש את הברק העז ביותר מבין כל סוגי הגארנט וקשיותו גבוהה יחסית. נוהגים ללטש את הסוגים בעלי הגוונים הצהובים, והחומים, אבל הסוג היקר ביותר (והנדיר יותר) הוא הדמנטואיד בעל הגוון הירוק. אפילו במלניט השחור והאטום נעשה לעיתים שימוש כתכשיט לסמל אבל. בנוסף, כל סוגי האנדרדיט הם מינרלים מבוקשים על ידי אספנים.
מקור ותפוצה

האנדרדיט מופיע בעיקר בסלעי סקארן - תוצאה של התמרה של אבני גיר בלתי טהורות או של סלעי יסוד סידניים; בשיסטים כלוריטיים וסרפטיניטים; בסלעי יסוד אלקליים; בחללים בסלעי יסוד, ולעיתים בקסנוליתים בשיש.
האנדרדיט הוא מינרל נפוץ למדי. מקומות לדוגמה בהם מוצאים אנדרדיט כוללים את הר סנט-אילר בפרובינציית ׂקוויבק שבקנדה; בסטנלי ביוט (Stanley Butte), מחוז גראהם (Graham) באריזונה ניתן למצוא טופזוליט, בגבעת גארנט (Garnet Hill) שבמחוז קלאווראס (Calaveras) בקליפורניה, ובפרנקלין וסטרלינג היל במחוז ססקס (Sussex) בניו ג'רזי שבארצות הברית; סמוך לצ'רקו דה פאנה, במדינת צ'יוואווה במקסיקו; גבישים באיכות של אבני חן מנהר בורובקה, ניז'ני טגיל בהרי אורל, וצפונית לוולדיווסטוק ברוסיה; בדוגינצה (Dognecea) בחבל באנאט ברומניה; סמוך לארנדל (Arendal) בנורווגיה; ובמכרה וסלס (Wessels), סמוך לקורומן (Kuruman) בפרובינציית הכף הצפוני בדרום אפריקה.
בישראל ניתן למצוא אנדרדיט בתצורת חתרורים (למשל בבקעת חתרורים מזרחית לערד).
הערות שוליים

↑  לרשימה המלאה ניתן להיעזר בקישור לאתר Mindat.
טבע הדברים

| --- | --- |

 תאריכי הופעה:  1993–הווה (כ־31 שנים) 
 שפה:  עברית 
 מדינה:  ישראל 
 tevahadvarim.co.il
 
טבע הדברים הוא ירחון היוצא לאור מאז שנת 1993 בהוצאת "החברה לחקר האדם והסובב", במטרה לקדם את המודעות לנושאי טבע וסביבה. כתבות "טבע הדברים" עוסקות בנושאי גאוגרפיה, אנתרופולוגיה, אסטרונומיה, מסעות בישראל ובעולם, היסטוריה, בוטניקה וזואולוגיה.
העורך הראשי של כתב העת הוא אודי רן, ועם חברי המערכת שלו נמנים בין השאר משה אגמי, נחום מגד, אבישי שמידע, פועה בר ורחלי עינב.
החל משנת 1995 יוצא לאור הירחון "ילדי טבע הדברים" העוסק גם הוא בנושאים דומים ומותאם בכתיבתו לילדים.
ערוץ הטלוויזיה "טבע הדברים"

ב-4 ביולי 2004 החל ערוץ הטלוויזיה "טבע הדברים" לשדר לאחר שקיבל זיכיון שידורים מיוחד. בכבלים היה מספר הערוץ 48 ובלוויין באפיק 35. הערוץ זכה להצלחה רבה יחסית לערוץ נישה ובו שודרו סדרות מוערכות כגון: הלוחמים, אנשים משנים חיים, נוגע בישראל, נוגע בעולם, עושים גלים, תוכניות על בעלי חיים ועוד תכנים שפנו לקהל צופים רחב. לאחר מספר שנות שידור נקלע הערוץ לבעיות כלכליות קשות. ניסיונות לערב משקיעים כשלו והערוץ נאלץ להיסגר.
סמסונג גלקסי נוט 4

| --- | --- |


הגלקסי נוט 4 בצבע לבן
 מידע כללי
 סוג:  דגם של טלפון חכם 
 יצרן:  סמסונג
 סדרה:  סמסונג גלקסי נוט 
 הקודם בסדרה:  סמסונג גלקסי נוט 3 
 הבא בסדרה:  Samsung Galaxy Note 5 
 מידע טכני
 מערכת הפעלה:  אנדרואיד 4.4.4 אשר ניתן לשדרג לאנדרואיד marshmallow
 מעבד:  סנאפדרגון 805 מרובע ליבות במהירות שעון של 2.7 ג'יגה-הרץ מתוצרת קוואלקום/אקסינוס 7 מתומן ליבות עם 4 ליבות במהירות 1.3 ג'יגה הרץ ו-4 ליבות במהירות 1.9 ג'יגה הרץ מתוצרת סמסונג
 נפח אחסון:  16, 64, 32 ג'יגה בייט
 זיכרון:  3 ג'יגה בייט
 מסך:  5.7 אינץ' 1440X2560(2K) Quad-HD Super AMOLED (יחס מסך 16:9), 515 ppi
 קלט:  מסך מגע
 מצלמה:  מצלמה אחורית: 16 מגה פיקסל עם צילום וידאו באיכות 4K ומיצב תמונה משופר יותר מאי פעם + פלאש LED מצלמה קדמית:3.7 מגה פיקסל
 סוללה:  ליתיום יון 3,220 מילאמפר
 קישוריות:  GSM, 3G,HSPA, LTE
 מידות
 רוחב:  78.6 מ"מ 
 גובה:  153.5 מ"מ 
 עובי:  8.5 מ"מ 
 משקל:  176 גרם
 אתר רשמי
 
סמסונג גלקסי נוט 4 (באנגלית: Samsung Galaxy Note 4) הוא טלפון חכם מבוסס מסך מגע מתוצרת סמסונג, ופאבלט הדגל הרביעי שלה. למכשיר מסך 5.7 אינץ' ברזולוציית Quad-HD, מעבד סנאפדרגון 805 מרובע ליבות תוצרת קוואלקום או Exynos 5433 מתומן ליבות תוצרת סמסונג (שבהמשך שמו שונה לאקסינוס 7) לבחירה, מצלמת 16 מגה-פיקסל, חיישן טביעות אצבע, וסוללת ליתיום-יון 3,220 מיליאמפר. הנוט 4 הוכרז בתערוכת IFA 2014 בספטמבר 2014 והושק בהמשך השנה.
בישראל המכשיר הושק ב-27 באוקטובר 2014.
תכונות > תוכנה

המכשיר מגיע עם אנדרואיד 4.4.4 עם הממשק העילי של סמסונג, Touchwiz (אנ') בגרסה החדשה, ותומך בעט הסטיילוס S Pen. כמו מכשיר ה-Note 3, הוא תומך במחוות אוויר וחיישנים. המכשיר מגיע עם העוזרת הווירטואלית S-Voice וכן Google Now, כשלחיצה כפולה על מקש הבית תפעיל את S-Voice ולחיצה ארוכה תפעיל את Google Now.
תכונות > מפרט טכני

המכשיר בעל מסך 5.7 אינץ' ברזולוציה Quad HD 1440X2560, עם מסך Gorilla Glass 4 בדומה ל-Galaxy Alpha, מצלמת המכשיר היא מצלמת 16 מגה-פיקסל עם צילום וידאו 4K ומייצב תמונה משופר יותר מאי פעם+פלאש LED. המצלמה הקדמית ברזולוציה גבוהה יחסית של 3.7 מגה פיקסל עם הגדלת הזווית במצלמה מ-77° ל-90° ואפשרות ל-"סלפי פנורמי" ב-120°. המכשיר כולל חיישן טביעות אצבע, חיישני דופק, קרינת שמש, לחץ, חמצן, לחץ דם ועוד, וכן חיישן Air Gestures. למכשיר 3G Ram ומעבד מרובע ליבה סנאפדרגון 805 במהירות 2.7 GHz של Qwalcom או מעבד סמסונג אקסינוס 5433 מתומן ליבות עם ארבע ליבות 1.9 ג'יגה הרץ וארבע ליבות במהירות 1.3 ג'יגה הרץ שרץ על אנדרואיד 4.4.4. למכשיר אחסון פנימי 32 ג'יגה, וניתן להרחבה לעד 128GB נוספים באמצעות כרטיס Micro-SD. המכשיר מגיע עם העט המיוחד המותאם למכשיר S-Pen (אנ'). למכשיר סוללת 3,220 מיליאמפר ומידותיו: גובה 153.5 מ"מ רוחב 78.6 מ"מ ועוביו 8.5 מ"מ. המכשיר יושק בצבעים שחור, לבן, ורוד וזהב.
.
ראו גם

סמסונג גלקסי
Samsung Galaxy Note 3
Samsung Galaxy Note Edge
הערות שוליים

↑  מפרט המכשיר באתר GSMArena
↑  מפרט המכשיר בעברית באתר מנטליקה
| --- | --- |
בקרת זהויות :  GND: 1069212261
שלום ולא להתראות (ספר מתח)

| --- | --- |

עטיפת הספר בהוצאת מודן, 1985.
 מידע כללי
 מאת:  ריימונד צ'נדלר 
 שפת המקור:  אנגלית 
 סוגה:  מתח, רומן
 מקום התרחשות:  לוס אנג'לס 
 הוצאה
 הוצאה:  Hamish Hamilton 
 תאריך הוצאה:  1953
 מספר עמודים:  320 
 הוצאה בעברית
 הוצאה:  הוצאת מודן
 תאריך:  1985
 תרגום:  עמשי לוין
 מספר עמודים:  287
 פרסים
 פרס אדגר אלן פו לספר הטוב ביותר (1955) 
 סדרה
 ספר קודם:  The Little Sister 
 הספר הבא:  פלייבק 
 קישורים חיצוניים
 הספרייה הלאומית:  001008168
 
שלום ולא להתראות (באנגלית: The Long Goodbye) הוא רומן של ריימונד צ'נדלר, שיצא בשנת 1953. גיבור הספר הוא גיבורו הקבוע של צ'נדלר, הבלש הפרטי פיליפ מרלו.
עלילת הספר

עלילת הספר נפתחת כאשר מרלו מתבקש על ידי אחד מחבריו היחידים, טרי לנוקס, לסייע לו להימלט מלוס אנג'לס למקסיקו. לנוקס, שתיין מועד הסתכסך עם סינתיה, אשתו לשעבר, לה הוא נשוי בשנית. למרלו נהיר כי לנוקס נמלט כיוון שהוא משוכנע כי הוא חשוד בכך שפגע באשתו, אשר היא בתו של הרלן פוטר, מיליונר ואיל עיתונות ותקשורת. מרלו מסרב לתת ללנוקס לספר לו במה דברים אמורים, כדי שלא יאלץ לשקר בחקירה משטרתית. הוא מסיע את לנוקס לשדה התעופה הקרוב, שם ממריא לנוקס בטיסה למקסיקו. מששב מרלו לדירתו הוא נעצר בידי המשטרה בחשד שסייע למרלו להרוג את אשתו ולהימלט. מרלו מסרב למסור פרטים בחקירה ונכלא למשך שלושה ימים. כעבור שלושה ימים משוחרר מרלו לחופשי, היות שגופתו של לנוקס מתגלה במקסיקו ולצידה מכתב התאבדות, אשר כלל הודאה כתובה ובה מפרט לנוקס כי הרג את אשתו לבד ונמלט ללא סיוע. מרלו מסרב להניח למקרה, ולקבל את העובדה כי לנוקס רצח את אשתו. מרלו משוכנע כי לנוקס הופלל ברצח, נאלץ להימלט ולבסוף להתאבד. זמן קצר לאחר מכן נשכר מרלו על ידי איליין וייד למצוא את בעלה, הסופר רוג'ר וייד, אשר נעדר זה מספר ימים לאחר שאשפז את עצמו בגמילה מאלכוהול.
מרלו מצליח לאתר את וייד ולהשיבו לביתו. מרלו מתחבב על הסופר, המבקש ממנו לשוב ולבקרו. עד מהרה מתברר למרלו כי וייד אכול רגשות אשם בנוגע למותו של מן דהוא, ומרלו משתכנע כי היה לו קשר למותה של סינתיה לנוקס. הרלן פוטר, אביה של סינתיה לנוקס, מבהיר למרלו כי הוא דורש ממנו להפסיק את חקירתו בעניין רצח בתו. במקביל גנגסטר בשם מנדי מננדז איים על מרלו כי אם לא יניח לחקירתו אודות לנוקס הוא יפגע בו ואף יהרוג אותו. מננדז מספר למרלו כי לנוקס, אשר תחת השם הבדוי פול מרסטון שירת עמו בצבא הבריטי במלחמת העולם השנייה, וכי יחדיו התנדבו בשעתו לקומנדו הבריטי ומאוחר יותר לשירות האווירי המיוחד. במהלך פשיטה בנורווגיה הציל לנוקס את חיי מננדז וחייל נוסף בשם סטאר, נפצע קשה ונפל בשבי הצבא הגרמני. מרלו מסרב להניח לחקירה, ומוסיף לנסות ולברר מי הפליל את טרי לנוקס ברצח אשתו ומי הוא הרוצח האמיתי.
מרלו מתואר בספר כגבר קשוח, ציני, חד לשון ושנון, המתנגש לעיתים קרובות עם אנשי המשטרה המרובעים, פועל בסביבה העירונית המאוכלסת בלוס אנג'לס, ונע בין בתי פאר של לקוחות עשירים לבין הסמטאות האפלות בשולי הכרך. גובהו כמטר ושמונים והוא שוקל כשמונים וחמישה קילוגרם. הוא שותה ויסקי (בעיקר בורבון) וברנדי. אף כי הוא שותה כמויות גדולות של אלכוהול ואם זאת כמעט אף פעם אינו משתכר עד אובדן שליטה מלא או חלקי. למעשה האלכוהול לא מאט אותו כלל, רק מקהה את הכאב על מנת לאפשר לו להמשיך ללא לאות במרדף אחר פתרון התעלומה שלפניו. הוא לא בררן לגבי טיב המשקה שלו פרט לכך שיוגש בכוס אם כי גם את העיקרון הזה הוא מוכן לנטוש לעיתים עבור משקה הגון. מרלו הוא רווק כבן ארבעים ושתיים ובעברו שימש כבלש משטרה וכחוקר במשרד התובע המחוזי של לוס אנג'לס. את שאר הפרטים על פיליפ מארלו משאיר צ'נדלר לפרשנותו של הקורא. לאורך הספר לא מצוין אירוע או מקרה בעברו של מארלו אשר הפכוהו למריר וציני מחד, ועם זאת לוחם בלתי מתפשר למען הצודק החלש והנדכא. עם זאת ישנם רמזים ופרטים על עברו לאורך הספרים. אחד הרמזים האלה, המגלה טפח מעברו של מארלו כחייל לשעבר, מתגלה בשיחתו של מארלו עם נוריס, רב המשרתים, בספר "השינה הגדולה" ולאור הבקיאות הרבה שמגלה מרלו בנוגע ליחידות הצבא במלחמת העולם השנייה ניכר כי אף הוא לחם במלחמה. בספר נעזר מרלו בחברו הטוב, ברני אולס, החוקר הראשי של התובע המחוזי בעברו אשר הופיע גם בסיפור הקצר העד ובספר השינה הגדולה, והוא בלש בכיר במשרד השריף.
עיבודים לקולנוע ולטלוויזיה

"שלום ולא להתראות" עובד גם לסרט קולנוע משנת 1973 בשם "שלום לנצח" אותו ביים רוברט אלטמן. בסרט מככבים אליוט גולד, בתפקיד החוקר הפרטי פיליפ מרלו, וסטרלינג היידן בתפקיד הסופר רוג'ר וייד.
הערות שוליים

↑  ריימונד צ'נדלר, "שלום ולא להתראות", הוצאת מודן, שנת 1985, עמוד 152, "'הרגת פעם בן-אדם מארלו?'
'כן'.
'הרגשה מחורבנת, לא?'
'יש אנשים שאוהבים את זה'."
↑  ריימונד צ'נדלר, "שלום ולא להתראות", הוצאת מודן, שנת 1985, עמוד 287.
↑  ריימונד צ'נדלר, "שלום ולא להתראות", הוצאת מודן, שנת 1985, עמודים 60-61.
↑  ריימונד צ'נדלר, "שלום ולא להתראות", הוצאת מודן, שנת 1985, עמוד 201.
↑  ריימונד צ'נדלר, השינה הגדולה, הוצאת כתר, שנת 2005, פרק 31 עמוד 216, "'מה היה בבחור הזה, ריגן, שנגע כלכך לליבו?' רב המשרתים הישיר אלי מבט אף פניו נותרו חסרות הבעה באופן מוזר. 'נעורים, אדוני,' אמר 'ועיניים של חייל'."
'כמו שלך,' אמרתי. 'אם יורשה לי לומר, אדוני, דומות למדי לשלך'".
↑  ריימונד צ'נדלר, "שלום ולא להתראות", הוצאת מודן, שנת 1985, עמוד 267.
↑  ריימונד צ'נדלר, "שלום ולא להתראות", הוצאת מודן, שנת 1985, עמודים 197-198.
| --- | --- |
בקרת זהויות :  MusicBrainz work: af5b5167-f86b-444b-81aa-60c74aec69a9
פודינג אורז

| --- | --- |

 
 מאכלים
 סוג:  מנת אורז, דייסה, קינוח 
 מרכיבים עיקריים:  אורז, מלח שולחן, חלב פרה, סוכר 
 
פודינג אורז פורטוגזי בחג המולד
פודינג אורז דני, זרוי סוכר וקינמון, עם פיסות חמאה מעליו
פודינג מלזי מאורז שחור
פודינג אורז תעשייתי ישראלי (מעדן חלב)
פודינג אורז הוא פודינג המבוסס על אורז וסוכר, לרוב בתוספת חלב, הקיים בגרסאות שונות בתרבויות רבות. שיטת ההכנה של הפודינג היא בישול או אפייה, והוא לרוב מוגש כקינוח בסיום הארוחה.
מרכיבים

מגוון הרכיבים הנכללים בו, בין השאר:
אורז לסוגיו - אורז לבן, חום, שחור, בסמטי ויסמין. לפודינג מתאים אורז עגול, כמו זה המשמש לריזוטו. יש בו כמויות גדולות של עמילן שמשתחרר בבישול ארוך ותורם להסמכת הפודינג.
חלב - חלב מלא, חלב קוקוס, שמנת, חלב מרוכז.
תבלינים - קינמון, זנגביל, אגוז מוסקט.
חומרי טעם - וניל, תפוז, לימון, פיסטוק, מי ורדים.
ממתיקים - סוכר לבן או חום, דבש, חלב מרוכז ממותק, פירות או סירופ.
פירות ואגוזים.
ביצים.
פודינג אורז סביב העולם

במזרח אסיה - בתאילנד ומלזיה הוא עשוי מאורז שחור. בקמבודיה מוסיפים לו בננה.
בדרום אסיה - בהודו ובפקיסטן הוא עשוי מחלב מבושל באיטיות, לעיתים בתוספת סוכר ואגוזים. גרסה אחרת, עם פיסטוק, מוגשת קרה.
במזרח התיכון - גרסה ערבית עם אניס וזנגביל. במצרים הוא מתובל במי ורדים ותבלין מאלת המסטיק הקרוי: מסטיקא. באיראן הוא מתובל בזעפרן. בטורקיה המאכל נקרא סוטלאץ'. מכינים אותו עם מי זהר ומגישים עם קינמון מעל. בישראל קיימות גרסאות שונות במטבחי העדות השונות, בכל עדה על פי מתכוניה המסורתיים, בהשפעת מדינת המוצא. קיימת גם גרסה תעשייתית, הנמכרת בגביעי פלסטיק, כמעדן חלב, ונאכלת קרה.
באירופה - בספרד ופורטוגל הוא מוכן בחלב ומתובל בקינמון ו/או לימון. מורשת זו קיימת גם באמריקה הלטינית ובברזיל, שהיו מושבותיהן. באיטליה מוסיפים צימוקים וגרידת תפוז. בגרמניה - קינמון, דובדבנים, שוקולד או תפוחים, ברומניה, ביוון ובדנמרק - חלב וקינמון. גרסה דנית נוספת כוללת קצפת, וניל ושקדים, פודינג זה מוגש לרוב עם רוטב דובדבנים. בפינלנד פודינג אורז מכיל קינמון או פירות יער. בנורווגיה - כשהוא נאכל כקינוח מכיל קצפת, וכשנאכל כארוחת ערב - סוכר, קינמון וחמאה. בטורקיה הוא מוגש הן חם והן קר, לעיתים בתיבול סוכר או סירופ פירות. בהונגריה הפודינג כולל חלב, קינמון או אבקת קקאו. בצרפת מגישים מנת טרגוי.
בפוארטו ריקו הוא עשוי בחלב קוקוס.
בצפון אמריקה - מגוון מתכונים הגיעו לארצות הברית ולקנדה באמצעות מהגרים ממדינות אירופאיות שונות. במחצית השנייה של המאה העשרים נוספו גם מתכונים מאסיה ומהמזרח התיכון. גרסה ניו אינגלנדית פופולרית כוללת אורז ארוך, ביצים, חלב, סוכר או סירופ מייפל (במדינת ורמונט). לתערובת זו מוסיפים אגוז מוסקט, קינמון וצימוקים. הפודינג לרוב מבושל חלקית על הכיריים באמבט מרים (סיר כפול) ולאחר מכן מועבר לתנור אפייה לסיום הכנתו.